Napadač
U nogometu, napadač je igrač koji igra najbliže protivničkom golu, te je najviše zaslužan za postizanje golova. Ova pozicija je najpoznatija u nogometu, zbog činjenice da su napadači većinom najpoznatiji (Pelé, Maradona) i postižu najviše golova, te su zbog toga i skuplji i traženiji od ostalih igrača u ekipi. Moderne nogometne formacije najčešće uključuju dva ili tri napadača. Treneri obično postave središnjeg napadača koji je postavljen naprijed (središnji napadač), te jednog napadača koji bude između središnjeg napadača i veznog reda (“plitki“ napadač).